**วิธีการตรวจสอบบุคคลผู้มีคุณสมบัติเสนอขอพระราชทานเครื่องราชอิสริยาภรณ์**

**และเหรียญจักรพรรดิมาลา ประจำปี 2566 และปีต่อ ๆ ไป**

**มหาวิทยาลัยอุบลราชธานี**

--------------------------

**การเสนอขอพระราชทานเครื่องราชอิสริยาภรณ์**

๑. ให้พิจารณาเสนอขอพระราชทานเครื่องราชอิสริยาภรณ์ให้แก่ผู้มีคุณสมบัติครบถ้วนตามระเบียบสำนักนายกรัฐมนตรี ว่าด้วยการขอพระราชทานเครื่องราชอิสริยาภรณ์ อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย พ.ศ. 2564

๒. ให้นำผลการประเมินการปฏิบัติราชการย้อนหลัง ๕ ปี (พ.ศ. 2561 – พ.ศ. 2565) สำหรับผู้สมควรได้รับการขอพระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี 2566 ทั้งนี้ กรณีที่มีผลการประเมินต่ำกว่าระดับดีในปีใด ให้เพิ่มระยะเวลาการเสนอขอไปอีก 1 ปี

3. กำหนดให้ผู้สมควรได้รับการเสนอขอพระราชทานเครื่องราชอิสริยาภรณ์ ประจำปี 2566 รับรองคุณสมบัติของตนเอง ตามแบบเสนอขอพระราชทานและรับรองคุณสมบัติบุคคล (แบบ คส. 2)

4. ให้จัดทำเอกสารประกอบการเสนอขอพระราชทานเครื่องราชอิสริยาภรณ์ (บัญชีรายชื่อ บัญชีแสดงจำนวนชั้นตรา และบัญชีแสดงคุณสมบัติ) เพื่อประกอบการพิจารณาให้ถูกต้องตามรูปแบบที่สำนักงานเลขาธิการคณะรัฐมนตรีกำหนดให้สำนักงานคณะกรรมการการอุดมศึกษาฯ ภายในวันที่ 30 พฤศจิกายน 2565

**ระเบียบสำนักนายกรัฐมนตรี ว่าด้วยการขอพระราชทานเครื่องราชอิสริยาภรณ์ อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย พ.ศ. 2564 กำหนด โดยมีสาระสำคัญ ดังนี้**

1. **การเสนอขอพระราชทานเครื่องราชอิสริยาภรณ์** ให้เริ่มจากเครื่องราชอิสริยาภรณ์อันมีเกียรติยศยิ่งมงกุฎไทยและเครื่องราชอิสริยาภรณ์อันเป็นที่เชิดชูยิ่งช้างเผือกสลับกัน เว้นแต่จะได้กำหนดไว้เป็นอย่างอื่นในระเบียบนี้ โดยมีชั้นตราตามลำดับ ดังนี้

ชั้นสูงสุด มหาปรมาภรณ์ช้างเผือก (ม.ป.ช.)

ชั้นสูงสุด มหาวชิรมงกุฎ (ม.ว.ม.)

ชั้นที่ ๑ ประถมาภรณ์ช้างเผือก (ป.ช.)

ชั้นที่ ๑ ประถมาภรณ์มงกุฎไทย (ป.ม.)

ชั้นที่ ๒ ทวีติยาภรณ์ช้างเผือก (ท.ช.)

ชั้นที่ ๒ ทวีติยาภรณ์มงกุฎไทย (ท.ม.)

ชั้นที่ ๓ ตริตาภรณ์ช้างเผือก (ต.ช.)

ชั้นที่ ๓ ตริตาภรณ์มงกุฎไทย (ต.ม.)

ชั้นที่ ๔ จัตุรถาภรณ์ช้างเผือก (จ.ช.)

ชั้นที่ ๔ จัตุรถาภรณ์มงกุฎไทย (จ.ม.)

ชั้นที่ ๕ เบญจมาภรณ์ช้างเผือก (บ.ช.)

ชั้นที่ ๕ เบญจมาภรณ์มงกุฎไทย (บ.ม.)

1. **การพิจารณาเสนอพระราชทานเครื่องราชอิสริยาภรณ์ใด ชั้นตราใด แก่บุคคลใด** นอกจากจะต้องพิจารณาตามตำแหน่ง ระดับ ชั้น ชั้นยศ และกำหนดระยะเวลาที่จะขอพระราชทานเครื่องราชอิสริยาภรณ์ตามบัญชีแนบท้ายระเบียบฯ แล้ว ให้พิจารณาโดยรอบคอบว่าบุคคลนั้นเป็นผู้ประพฤติดี มีความจงรักภักดีและมีทัศนคติที่ดีต่อพระมหากษัตริย์ผู้ทรงไว้ซึ่งพระราชอำนาจที่จะพระราชทานเครื่องราชอิสริยาภรณ์ และได้กระทำความดีความชอบเป็นประโยชน์แก่ราชการหรือสาธารณชนจนถึงขนาดควรได้รับการเสนอขอพระราชทานเครื่องราชอิสริยาภรณ์ ทั้งนี้ เพื่อให้บุคคลที่ได้รับพระราชทานมีความภาคภูมิใจในเครื่องราชอิสริยาภรณ์ที่ได้รับพระราชทานอย่างแท้จริง และเพื่อให้เครื่องราชอิสริยาภรณ์เป็นเครื่องหมายเชิดชูเกียรติยศอย่างสูงด้วย
2. **คุณสมบัติและลักษณะต้องห้ามและข้อยกเว้น**

บุคคลที่พึงได้รับการพิจารณาเสนอขอพระราชทานเครื่องราชอิสริยาภรณ์จะต้องมีคุณสมบัติและไม่มีลักษณะต้องห้าม ดังนี้

1. เป็นผู้มีสัญญาชาติไทย
2. เป็นผู้ประพฤติดี และปฏิบัติงานราชการหรือปฏิบัติงานที่เป็นประโยชน์แก่สาธารณชนด้วยความอุตสาหะ ซื่อสัตย์ และเอาใจใส่ต่อหน้าที่อย่างยิ่ง
3. เป็นผู้ดำรงตำแหน่งตามหลักเกณฑ์ที่กำหนดในบัญชีแนบท้ายระเบียบ ฯ เฉพาะที่เกี่ยวข้องกับมหาวิทยาลัยอุบลราชธานี ดังนี้

- กรรมการตามกฎหมายที่ทรงพระกรุณาโปรดเกล้าโปรดกระหม่อมแต่งตั้ง ได้แก่ นายกสภากรรมการสภามหาวิทยาลัยผู้ทรงคุณวุฒิ ใช้บัญชี 14

- ข้าราชการ ใช้บัญชี 15

- พนักงานมหาวิทยาลัย ใช้บัญชี 29

- ลูกจ้างประจำ ใช้บัญชี 25

1. เป็นผู้ไม่มีเคยมีพระบรมราชโองการหรือทรงพระกรุณาโปรดเกล้าโปรดกระหม่อมพระราชทานพระบรมราชานุญาตให้เรียกคืน เว้นแต่ได้รับพระราชทานคืนในภายหลัง
2. เป็นผู้ไม่เคยต้องรับโทษจำคุกโดยคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ
3. เป็นผู้ที่ไม่อยู่ในระหว่างถูกกล่าวหา

(6.1) กระทำผิดวินัยอย่างร้ายแรงและถูกตั้งกรรมการสอบสวน หรืออยู่ระหว่างพิจารณาโทษทางวินัย หรืออยู่ระหว่างอุทธรณ์คำสั่งลงโทษทางวินัย

(6.2) กระทำความผิดทางอาญาและอยู่ระหว่างสอบสวนของพนักงานสอบสวนหรืออยู่ระหว่างการดำเนินคดีอาญาในศาล หรือได้มีคำพิพากษาแล้วแต่คดียังไม่ถึงที่สุด เว้นแต่พนักงานอัยการรับแก้ต่างคดีนั้น หรือเป็นความผิดที่ได้กระทำโดยประมาท หรือความผิดลหุโทษ หรือความผิดที่มีโทษปรับสถานเดียว

 (6.3) กระทำความผิดและอยู่ระหว่างการไต่สวนตามกฎหมายประกอบรัฐธรรมนูญว่าด้วยการป้องกันและปราบปรามการทุจริต หรืออยู่ระหว่างการไต่สวนข้อเท็จจริงตามกฎหมายว่าด้วยมาตรการของฝ่ายบริหารในการป้องกันและปราบปรามการทุจริต

ทั้งนี้ บุคคลที่มีคุณสมบัติตามระเบียบ ฯ ที่ได้รับการเสนอขอ ฯ ต้องรับรองตนเองว่าเป็นผู้มีคุณสมบัติครบถ้วน โดยกรอกแบบ คส. 1 หรือแบบ คส.2 แล้วแต่กรณี

**4. ข้อยกเว้น**

(1) กรณีบุคคลซึ่งพ้นจากการปฏิบัติหน้าที่เพราะเกษียณอายุ และมีคุณสมบัติที่จะได้รับการพิจารณาเสนอขออยู่ก่อนการพ้นจากการปฏิบัติหน้าที่

(2) กรณีบุคคลเป็นผู้เคยมีลักษณะต้องห้ามตาม (6) ซึ่งต่อมาปรากฏผลการสอบสวน ไต่สวนหรือมีคำพิพากษาถึงที่สุดแล้วว่าไม่มีความผิด

(3) บุคคลดังต่อไปนี้ให้เพิ่มกำหนดระยะเวลาการขอพระราชทานอีกกรณีละ 1 ปี

(3.1) เป็นผู้ถูกลงโทษทางวินัย

(3.2) เป็นผู้มีผลการประเมินการปฏิบัติราชการหรือการปฏิบัติงานต่ำกว่าระดับดี เว้นแต่เป็นการขอพระราชทานตามหลักเกณฑ์ที่กำหนดระยะเวลาดำรงตำแหน่งหรือระยะเวลาเลื่อนชั้นตราเกินกว่า 5 ปีบริบูรณ์ ให้พิจารณาผลการประเมินดังกล่าวในระยะเวลา 5 ปี

1. **เงื่อนไขการเสนอขอพระราชทานเครื่องราชอิสริยาภรณ์**

**(1) กรรมการตามกฎหมายที่ทรงพระกรุณาโปรดเกล้าโปรดกระหม่อมแต่งตั้ง** ได้แก่ นายกสภามหาวิทยาลัย กรรมการสภามหาวิทยาลัยผู้ทรงคุณวุฒิ **ใช้บัญชี 14**

|  **ลำดับ** | **ตำแหน่ง** | **เครื่องราชอิสริยาภรณ์ที่ขอพระราชทาน** | **เงื่อนไขและระยะเวลาการเลื่อนชั้นตรา** |
| --- | --- | --- | --- |
| **เริ่มต้นขอ** | **เลื่อนได้ถึง** |
| 1 | ราชบัณฑิต | บ.ม. | ม.ป.ช. | 1. เริ่มขอ บ.ม.2. กรณีได้ บ.ม.ขึ้นไป - ต้องได้รับพระราชทานเครื่องราชอิสริยาภรณ์ครั้งหลังสุดมาแล้วไม่น้อยกว่า 5 ปีบริบูรณ์3. ขอพระราชทานเลื่อนชั้นตราตามลำดับ เว้นระยะเวลาไม่น้อยกว่า 5 ปีบริบูรณ์ จนถึง ม.ป.ช.**หมายเหตุ**ต้องดำรงตำแหน่งกรรมการมาแล้วไม่น้อยกว่า 2 ปีบริบูรณ์ ภายในวันที่ 29 พ.ค. ของปีที่ขอ |
| 2 | กรรมการตามกฎหมายที่ทรงพระกรุณาโปรดเกล้าโปรดกระหม่อมแต่งตั้ง | บ.ม. | ม.ป.ช. | 1. เริ่มขอ บ.ม.2. กรณีได้ บ.ม.ขึ้นไป - ต้องได้รับพระราชทานเครื่องราชอิสริยาภรณ์ครั้งหลังสุดมาแล้วไม่น้อยกว่า 5 ปีบริบูรณ์3. ขอพระราชทานเลื่อนชั้นตราตามลำดับ เว้นระยะเวลาไม่น้อยกว่า 5 ปีบริบูรณ์ จนถึง ม.ป.ช.**หมายเหตุ**ต้องดำรงตำแหน่งกรรมการมาแล้วไม่น้อยกว่า 2 ปีบริบูรณ์ ภายในวันที่ 29 พ.ค. ของปีที่ขอ |
| 3 | อนุกรรมการในคณะกรรมการที่ทรงพระกรุณาโปรดเกล้าโปรดกระหม่อมแต่งตั้ง | บ.ม. | ม.ป.ช. | 1. เริ่มขอ บ.ม.2. กรณีได้ บ.ม.ขึ้นไป - ต้องได้รับพระราชทานเครื่องราชอิสริยาภรณ์ครั้งหลังสุดมาแล้วไม่น้อยกว่า 5 ปีบริบูรณ์3. ขอพระราชทานเลื่อนชั้นตราตามลำดับ  3.1 บ.ม. – ป.ม. เว้นระยะเวลาไม่น้อยกว่า 5 ปีบริบูรณ์  3.2 ป.ม. – ม.ว.ม. เว้นระยะเวลาไม่น้อยกว่า 8 ปีบริบูรณ์ 3.3 ได้ ม.ว.ม. ไม่น้อยกว่า 10 ปีบริบูรณ์ ขอ ม.ป.ช.**หมายเหตุ**ต้องดำรงตำแหน่งกรรมการมาแล้วไม่น้อยกว่า 2 ปีบริบูรณ์ ภายในวันที่ 29 พ.ค. ของปีที่ขอ |

**(2) ข้าราชการ** กำหนดให้เสนอขอพระราชทานเครื่องราชอิสริยาภรณ์ให้แก่ข้าราชการพลเรือนในสถาบันอุดมศึกษา โดยชั้นตราที่เสนอพระราชทานให้เป็นไป**ตามบัญชี ๑5**

| **ลำดับที่** | **ระดับตำแหน่ง** | **เครื่องราชอิสริยาภรณ์ที่ขอพระราชทาน** | **เงื่อนไขและระยะเวลาการเลื่อนชั้นตรา** |
| --- | --- | --- | --- |
| **เริ่มต้นขอ** | **เลื่อนได้ถึง** |
| 1 | **ประเภททั่วไป**ระดับปฏิบัติงาน | บ.ม. | จ.ช. | 1. เริ่มขอ บ.ม.2. ขอ บ.ช. - ได้รับเงินเดือนต่อจากขั้นต่ำของระดับชำนาญงาน - ดำรงตำแหน่งมาแล้วไม่น้อยกว่า 10 ปีบริบูรณ์3. ขอ จ.ม. - ได้รับเงินเดือนไม่ต่ำกว่าขั้นต่ำของระดับชำนาญงาน4. ขอ จ.ช. - ได้รับเงินเดือนไม่ต่ำกว่าขั้นต่ำของระดับชำนาญงาน  - ดำรงตำแหน่งมาแล้วไม่น้อยกว่า 10 ปีบริบูรณ์**หมายเหตุ**1. เงินเดือนขั้นต่ำระดับชำนาญงาน 10,190.- บาท
2. เงินเดือนขั้นต่ำตาม 1) ต้องได้รับภายในวันที่ 29 พ.ค.ของปีที่ขอ
3. ให้นับระยะเวลาในการดำรงตำแหน่งเดิม ก่อนการปรับเปลี่ยนตำแหน่งเป็นระบบบริหารงานบุคคลใหม่
4. การนับระยะเวลาการดำรงตำแหน่งต้องครบบริบูรณ์ภายในวันที่ 29 พ.ค. ของปีที่ขอ
 |
| 2 | ระดับชำนาญงาน | ต.ม. | ต.ช. | 1. เริ่มขอ ต.ม.2. ขอ ต.ช. - ดำรงตำแหน่งมาแล้วไม่น้อยกว่า 5 ปีบริบูรณ์**หมายเหตุ**1. ให้นับระยะเวลาในการดำรงตำแหน่งเดิม ก่อนการปรับเปลี่ยนตำแหน่งเป็นระบบบริหารงานบุคคลใหม่
2. การนับระยะเวลาการดำรงตำแหน่งที่ครบบริบูรณ์ ภายในวันที่ 29 พ.ค. ของปีที่ขอ
 |
| 3 | ระดับอาวุโส(ชำนาญงานพิเศษ) | ท.ม. | ท.ช. | 1. เริ่มขอ ท.ม.2. ขอ ท.ช. - ดำรงตำแหน่งมาแล้วไม่น้อยกว่า 5 ปีบริบูรณ์**หมายเหตุ**1. ให้นับระยะเวลาในการดำรงตำแหน่งเดิม ก่อนการปรับเปลี่ยนตำแหน่งเป็นระบบบริหารงานบุคคลใหม่
2. การนับระยะเวลาการดำรงตำแหน่งต้องครบบริบูรณ์ภายในวันที่ 29 พ.ค. ของปีที่ขอ
 |
| 4 | ระดับทักษะพิเศษ | ท.ช. | ป.ช. | 1. เริ่มขอ ท.ช.2. ขอ ป.ม. - ได้ ท.ช.มาแล้วไม่น้อยกว่า 3 ปีบริบูรณ์3. ขอ ป.ช. - ได้ ป.ม.มาแล้วไม่น้อยกว่า 5 ปีบริบูรณ์**หมายเหตุ**-การนับระยเวลาการดำรงตำแหน่งต้องครบบริบูรณ์ภายในวันที่ 29 พ.ค.ของปีที่ขอ |
| **ประเภทวิชาการ หรือประเภทวิชาชีพเฉพาะ หรือเชี่ยวชาญเฉพาะ** |
| 5 | ระดับปฏิบัติการ และตำแหน่งอาจารย์ | ต.ม. | - |  |
| 6 | ระดับชำนาญการ และตำแหน่งอาจารย์ | ต.ช. | ท.ช. | 1. เริ่มขอ ต.ช.2. ขอ ท.ม. -ได้รับเงินเดือนไม่ต่ำกว่าขั้นต่ำของระดับชำนาญการพิเศษ3. ขอ ท.ช. -ได้รับเงินเดือนไม่ต่ำกว่าขั้นต่ำของระดับชำนาญการพิเศษ มาแล้วไม่น้อยกว่า 5 ปี**หมายเหตุ**1. เงินเดือนขั้นต่ำระดับชำนาญการพิเศษ (22,140 บาท)
2. เงินเดือนขั้นต่ำตาม 1) ต้องได้รับภายใน 29 พ.ค.ของปี ที่ขอ
3. ต้องได้รับเงินเดือนขั้นต่ำของระดับชำนาญการพิเศษ ครบ 5 ปีบริบูรณ์ ภายใน 29 พ.ค.ของปีที่ขอ
 |
| 7 | ระดับ**ชำนาญการพิเศษ** และตำแหน่ง**ผู้ช่วยศาสตราจารย์** (๕,๖๐๐) | ท.ช. | ป.ม. | 1. เริ่มขอ ท.ช.2. ขอ ป.ม. - ได้รับเงินเดือนขั้นสูง - ได้ ท.ช. มาแล้วไม่น้อยกว่า 5 ปีบริบูรณ์**หมายเหตุ**1. เงินเดือนขั้นสูงระดับชำนาญการพิเศษ (58,390 บาท)

เงินเดือนขั้นสูงระดับผู้ช่วยศาสตราจารย์ (๕๙,๕๐๐ บาท)1. ได้รับเงินเดือนขั้นสูงตาม 1) ภายใน 29 พ.ค.ของปีที่ขอ
 |
| 8 | ระดับเชี่ยวชาญ และตำแหน่ง**รองศาสตราจารย์** (๙,๙๐๐) | ท.ช. | ป.ช. | 1. เริ่มขอ ท.ช.2. ขอ ป.ม. - ได้ ท.ช. มาแล้วไม่น้อยกว่า 3 ปีบริบูรณ์3. ขอ ป.ช. - ได้ ป.ม. มาแล้วไม่น้อยกว่า 5 ปีบริบูรณ์**หมายเหตุ**๑) การนับระยะเวลาครบบริบูรณ์ภายใน 29 พ.ค.ของปีที่ขอ๒) กรณีได้รับแต่งตั้งให้ดำรงตำแหน่งรองศาสตราจารย์ สป.อว. ต้องรับทราบการแต่งตั้งตำแหน่งรองศาสตราจารย์แล้ว |
| 9 | ระดับทรงคุณวุฒิตำแหน่งเชี่ยวชาญพิเศษ และตำแหน่ง**ศาสตราจารย์**(13,000) | - | ม.ป.ช. | 1. เลื่อนชั้นตราตามลำดับได้ทุกปี จนถึง ป.ม.2. ขอ ป.ช.  - ได้ ป.ม. มาแล้วไม่น้อยกว่า 3 ปีบริบูรณ์3. ขอ ม.ว.ม. - ได้ ป.ช. มาแล้วไม่น้อยกว่า 3 ปีบริบูรณ์4. ขอ ม.ป.ช. - ได้ ม.ว.ม. มาแล้วไม่น้อยกว่า 5 ปีบริบูรณ์**หมายเหตุ**-การนับระยะเวลาครบบริบูรณ์ภายใน 29 พ.ค.ของปีที่ขอ |
| 10 | ระดับทรงคุณวุฒิ และตำแหน่งศาสตราจารย์ (15,600) | - | ม.ป.ช. | 1. ขอ ป.ช. - ได้ ป.ม. มาแล้วไม่น้อยกว่า 3 ปีบริบูรณ์๒. ขอ ม.ว.ม. - ได้ ป.ช. มาแล้วไม่น้อยกว่า ๓ ปีบริบูรณ์3. ขอ ม.ป.ช. ได้ ม.ว.ม. มาแล้วไม่น้อยกว่า ๓ ปีบริบูรณ์**หมายเหตุ**-การนับระยะเวลาครบบริบูรณ์ภายใน 29 พ.ค.ของปีที่ขอ |
| **ประเภทอำนวยการ หรือประเภทบริหาร** |
| 11 | ระดับต้น หรือผู้อำนวยการกอง หรือเทียบเท่า(๕,๖๐๐) | ท.ช. | ป.ม. | 1. เริ่มขอ ท.ช.2. ขอ ป.ม. -ได้รับเงินเดือนไม่ต่ำกว่าชั้นสูงของระดับชำนาญการพิเศษ -ได้ ท.ช. มาแล้วไม่น้อยกว่า 3 ปีบริบูรณ์**หมายเหตุ**1. เงินเดือนขั้นสูงระดับชำนาญการพิเศษ (58,390 บาท)

ขั้นสูงตำแหน่งระดับผู้อำนวยการกอง (๕๙,๕๐๐ บาท)1. ได้รับเงินเดือนขั้นสูงตาม 1) ภายใน 29 พ.ค. ของปีที่ขอ
 |
| 12 | ระดับสูง หรือผู้อำนวยการสำนักงานอธิการบดีหรือเทียบเท่า(10,0๐๐) | - | ม.ว.ม. | 1. ขอ ป.ม. -ได้ ท.ช. มาแล้วไม่น้อยกว่า 3 ปีบริบูรณ์2. ขอ ป.ช. -ได้ ป.ม. มาแล้วไม่น้อยกว่า 3 ปีบริบูรณ์3. ขอ ม.ว.ม. -ได้ ป.ช. มาแล้วไม่น้อยกว่า 5 ปีบริบูรณ์**หมายเหตุ** -การนับระยะเวลาครบบริบูรณ์ภายใน 29 พ.ค.ของปีที่ขอ |
| **ประเภทบริหาร** |
| 13 | ระดับต้น  |  | ม.ว.ม. | 1. ขอ ป.ม. - ได้ ท.ช. มาแล้วไม่น้อยกว่า 3 ปีบริบูรณ์2. ขอ ป.ช. - ได้ ป.ม. มาแล้วไม่น้อยกว่า 3 ปีบริบูรณ์3. ขอ ม.ว.ม. - ได้ ป.ช. มาแล้วไม่น้อยกว่า 5 ปีบริบูรณ์**หมายเหตุ**-การนับระยะเวลาครบบริบูรณ์ภายใน 29 พ.ค.ของปีที่ขอ |
| 14 | ระดับสูง ที่ได้รับเงินประจำตำแหน่ง 14,5๐๐ บาท | - | ม.ว.ม. | 1. ขอ ป.ม. - ได้ ท.ช. มาแล้วไม่น้อยกว่า 3 ปีบริบูรณ์2. ขอ ป.ช. - ได้ ป.ม. มาแล้วไม่น้อยกว่า 3 ปีบริบูรณ์3. ขอ ม.ว.ม. - ได้ ป.ช. มาแล้วไม่น้อยกว่า 3 ปีบริบูรณ์4. ขอ ม.ป.ช. - ได้ ม.ว.ม. มาแล้วไม่น้อยกว่า 5 ปีบริบูรณ์**หมายเหตุ**-การนับระยะเวลาครบบริบูรณ์ภายใน 29 พ.ค.ของปีที่ขอ |
| 15 | ระดับสูง ที่ได้รับเงินประจำตำแหน่ง 21,0๐๐ บาท | - | ม.ป.ช. | 1. ขอ ป.ช. -ได้ ป.ม. มาแล้วไม่น้อยกว่า 3 ปีบริบูรณ์2. ขอ ม.ว.ม. -ได้ ป.ช. มาแล้วไม่น้อยกว่า 3 ปีบริบูรณ์3. ขอ ม.ป.ช. -ได้ ม.ว.ม. มาแล้วไม่น้อยกว่า 3 ปีบริบูรณ์**หมายเหตุ**-การนับระยะเวลาครบบริบูรณ์ภายใน 29 พ.ค.ของปีที่ขอ |
| 16 | ระดับสูง ที่ได้รับเงินประจำตำแหน่ง 21,0๐๐ บาท ดำรงตำแหน่ง-ปลัดกระทรวง-หัวหน้าส่วนราชการที่มีฐานะเทียบเป็นกรมขึ้นตรงต่อนายกรัฐมนตรีหรือตำแหน่งเทียบเท่า | - | ม.ป.ช. | 1. เริ่มขอ ป.ม.2. ขอ ป.ช. -ได้ ป.ม. มาแล้วไม่น้อยกว่า 2 ปีบริบูรณ์2. ขอ ม.ว.ม. -ได้ ป.ช. มาแล้วไม่น้อยกว่า 2 ปีบริบูรณ์3. ขอ ม.ป.ช. -ได้ ม.ว.ม. มาแล้วไม่น้อยกว่า 2 ปีบริบูรณ์**หมายเหตุ** -การนับระยะเวลาครบบริบูรณ์ภายใน 29 พ.ค.ของปีที่ขอ |

 **(3) พนักงานมหาวิทยาลัย (เงินงบประมาณแผ่นดิน)** กำหนดให้เสนอขอพระราชทานเครื่องราชอิสริยาภรณ์ให้แก่ผู้ดำรงตำแหน่งในสถาบันอุดมศึกษา ที่ไม่เป็นข้าราชการ (ม.อุบล ฯ ใช้ “พนักงานมหาวิทยาลัย” ไม่ได้ใช้ “พนักงานในสถาบันอุดมศึกษา” โดยชั้นตราที่เสนอพระราชทานให้เป็นไปตาม**บัญชี 29**

| **ลำดับที่** | **ระดับตำแหน่ง** | **เครื่องราชอิสริยาภรณ์ที่ขอพระราชทาน** | **เงื่อนไขและระยะเวลาการเลื่อนชั้นตรา** |
| --- | --- | --- | --- |
| **เริ่มต้นขอ** | **เลื่อนได้ถึง** |
| 1 | พนักงานในสถาบันอุดมศึกษา | บ.ม. | จ.ช. | * 1. เริ่มขอพระราชทานตามตำแหน่ง
	2. ขอพระราชทานเลื่อนชั้นตราตามลำดับชั้นตรา โดยเว้นระยะเวลาไม่น้อยกว่า 5 ปีบริบูรณ์ตามลำดับ จนถึงเกณฑ์ชั้นสูงสุดของตำแหน่ง
	3. ลำดับที่ 8 และ 9 เสนอขอพระราชทานตามลำดับ เมื่อได้ ท.ช. แล้ว 3 ปีบริบูรณ์ เสนอขอ ป.ม.

**หมายเหตุ**1. ต้องมีระยะเวลาปฏิบัติงานติดต่อกันมาเป็นเวลาไม่น้อยกว่า 5 ปีบริบูรณ์ นับตั้งแต่วันเริ่มจ้างจนถึงวันก่อนพระราชพิธีเฉลิมพระชนมพรรษาของปีที่จะขอพระราชทานไม่น้อยกว่า 60 วัน(ภายใน ๒๙ พ.ค. ของปีที่ขอ)
2. **ต้องเป็นผู้ได้รับค่าจ้างหรือค่าตอบแทนจากเงินงบประมาณแผ่นดิน**
3. ลำดับ 1 ต้องดำรงตำแหน่งที่เริ่มจ้างโดยใช้คุณวุฒิระดับปริญญาตรีขึ้นไป หรือดำรงตำแหน่งที่มีระดับหรืออัตราเงินเดือนเทียบเท่าตำแหน่งดังกล่าว
4. การนับระยะเวลาปฏิบัติงานสำหรับพนักงานที่เปลี่ยนสถานะมาจากข้าราชการ หรือมาจากรัฐวิสาหกิจ หรือหน่วยงานอื่นของรัฐ ซึ่งมิใช่กรณีตามข้อ 5 ให้นับระยะเวลาต่อกันได้ แต่ต้องมีระยะเวลาปฏิบัติงานในสถาบันอุดมศึกษาของรัฐที่มิใช่ส่วนราชการที่เสนอขอพระราชทานไม่น้อยกว่า 2 ปีบริบูรณ์
5. กรณีที่เป็นผู้ปฏิบัติงานในสถาบันอุดมศึกษาในกำกับของรัฐ หรือองค์กรปกครองส่วนท้องถิ่น ที่เปลี่ยนสถานภาพจากข้าราชการให้ขอพระราชทานเครื่องราชอิสริยาภรณ์ตามเกณฑ์เดิมของข้าราชการนั้น ๆ จนเกษียณอายุราชการตามบัญชีข้าราชการในตำแหน่งและระดับเดิม
6. ลำดับ 8-9

ที่ดำรงตำแหน่งโดยสัญญาจ้างต้องดำรงตำแหน่งติดต่อกันมาเป็นเวลาไม่น้อยกว่า 2 ปีบริบูรณ์ นับตั้งแต่วันที่เริ่มทำสัญญาจ้างจนถึงวันก่อนพระราชพิธีเฉลิมพระชนมพรรษาของปีที่จะขอพระราชทานไม่น้อยกว่า 60 วัน (๒๙ พ.ค. ของปีที่ขอ)1. ลำดับ 9 ต้องเป็นตำแหน่งที่กฎหมายจัดตั้งสถาบันอุดมศึกษาบัญญัติให้เป็นผู้บริหารสูงสุดของสถาบันนั้น ที่ทรงพระกรุณาโปรดเกล้าโปรดกระหม่อมแต่งตั้งตามกฎหมาย และมีอำนาจบังคับบัญชาผู้ดำรงตำแหน่งลำดับ 8 รวมถึงผู้ปฏิบัติงานในสถาบันอุดมศึกษาด้วย
 |
| 2 | หัวหน้างาน หรือตำแหน่งเทียบเท่า | จ.ม. | ต.ม. |
| 3 | อาจารย์ หรือผู้ช่วยศาสตราจารย์ | จ.ช. | ท.ม. |
| 4 | รองศาสตราจารย์ | ต.ม. | ป.ช. |
| 5 | ศาสตราจารย์ | ท.ม. | ม.ป.ช. |
| 6 | ผู้ช่วยอธิการบดี ผู้อำนวยการกองรองคณบดีรองผู้อำนวยการสำนักรองผู้อำนวยการศูนย์รองผู้อำนวยการสถาบันหัวหน้าภาควิชาหรือตำแหน่งเทียบเท่า | ต.ม. | ท.ม. |
| 7 | รองอธิการบดีคณบดีผู้อำนวยการสำนักงานอธิการบดีผู้อำนวยการสำนักผู้อำนวยการสถาบันผู้อำนวยการศูนย์หรือตำแหน่งเทียบเท่า | ท.ม. | ท.ช. |
| 8 | อธิการบดี หรือตำแหน่งเทียบเท่า | ท.ม. | ป.ม. |
| 9 | ผู้บริหารสูงสุดของสถาบันอุดมศึกษา | ท.ช. | ป.ม. |

**(4) ลูกจ้างประจำ** กำหนดให้เสนอขอพระราชทานเครื่องราชอิสริยาภรณ์ให้แก่ลูกจ้างประจำของส่วนราชการ โดยชั้นตราที่เสนอพระราชทานให้เป็นไป**ตามบัญชี 25**

| **ลำดับที่** | **ระดับตำแหน่ง** | **เครื่องราชอิสริยาภรณ์ที่ขอพระราชทาน** | **เงื่อนไขและระยะเวลาการเลื่อนชั้นตรา** | **หมายเหตุ** |
| --- | --- | --- | --- | --- |
| **เริ่มต้นขอ** | **เลื่อนได้ถึง** |
| 1 | ลูกจ้างประจำ ซึ่งได้รับเงินค่าจ้างตั้งแต่อัตราเงินเดือนขั้นต่ำของข้าราชการพลเรือนระดับปฏิบัติการ (8,340 บาท) แต่ไม่ถึงขั้นต่ำของอัตราเงินเดือนข้าราชการพลเรือนระดับชำนาญการ (15,050 บาท) | บ.ม. | จ.ม. | 1. เริ่มขอ บ.ม.2. ขอ บ.ช. -ได้ บ.ม.มาแล้วไม่น้อยกว่า 5 ปีบริบูรณ์3. ขอ จ.ม. -ได้ บ.ช.มาแล้วไม่น้อยกว่า 5 ปีบริบูรณ์ | 1. ต้องมีระยะเวลาปฏิบัติงานติดต่อกันมาแล้วไม่น้อยกว่า **8** ปีบริบูรณ์ นับตั้งแต่วันเริ่มจ้าง จนถึงวันก่อนพระราชพิธีเฉลิมพระชนมพรรษาของปีที่จะขอพระราชทานไม่น้อยกว่า 60 วัน (๒๙ พ.ค.ของปีที่ขอ) 2. ต้องเป็นลูกจ้างประจำของส่วนราชการตามระเบียบกระทรวงการคลังว่าด้วยลูกจ้างประจำของส่วนราชการ ฯลฯ3. ต้องเป็นลูกจ้างประจำที่มีชื่อและลักษณะงาน ซึ่งเคยเทียบได้กับลูกจ้างโดยหมวดฝีมือขึ้นไปหรือลูกจ้างประจำที่มีชื่อและลักษณะงานเหมือนข้าราชการ |
| 2 | ลูกจ้างประจำ ซึ่งได้รับค่าจ้างตั้งแต่อัตราเงินเดือนขั้นต่ำของข้าราชการพลเรือนชำนาญการขึ้นไป (15,050 บาท) | บ.ช. | จ.ช. | 1. เริ่มขอ บ.ช.2. ขอ จ.ม. -ได้ บ.ช. มาแล้วไม่น้อยกว่า 5 ปีบริบูรณ์3. ขอ จ.ช. -ได้ จ.ม. มาแล้วไม่น้อยกว่า 5 ปีบริบูรณ์ |

**การพิจารณาเสนอขอพระราชทานเหรียญจักรพรรดิมาลา**

 พิจารณาตามพระราชบัญญัติเหรียญจักรมาลาและเหรียญจักรพรรดิมาลา พ.ศ. ๒๔๘๔ กำหนดไว้ว่า “เหรียญจักรพรรดิมาลาสำหรับพระราชทานข้าราชการฝ่ายพลเรือน ที่รับราชการมาด้วยความเรียบร้อยเป็นเวลาไม่น้อยกว่า 25 ปี”

**“การนับเวลาราชการ** ให้นับโดยคำนวณเวลาราชการทั้งหมดของผู้นั้นรวมกัน แต่ถ้าผู้นั้นเขารับราชการก่อนอายุครบ 18 ปีบริบูรณ์ ให้นับตั้งแต่วันอายุครบ 18 ปีบริบูรณ์เป็นต้นไป”

**การรับราชการด้วยความเรียบร้อย** หมายถึง ข้าราชการที่ได้ปฏิบัติหน้าที่และปฏิบัติตนเป็นไปตามกฎหมายและระเบียบแบบแผนของทางราชการ ตั้งแต่เริ่มเข้ารับราชการจนถึงปีที่เสนอขอพระราชทาน โดยมีแนวทางในการพิจารณา ดังนี้

1) ต้องเป็นผู้ที่ไม่เคยกระทำผิดวินัย ถูกทำทัณฑ์บนหรือมีหนังสือว่ากล่าวตักเตือน

2) ผู้ที่กระทำความผิดและได้รับการล้างมลทินตามกฎหมายล้างมลทิน (ซึ่งเป็นการล้างเฉพาะโทษที่ได้รับ ไม่ใช่การล้างความผิด) ขาดคุณสมบัติในการเสนอขอพระราชทาน และจะเริ่มนับระยะเวลาราชการ 25 ปี เพื่อขอพระราชทาน ร.จ.พ. ไม่ได้

3) ผู้ที่เคยถูกลงโทษไล่ออก ให้ออก หรือปลดออกจากราชการ แต่ได้อุทธรณ์จนกลับเข้ารับราชการ หากปรากฏว่าบุคคลดังกล่าว ไม่ได้กระทำความผิดตามที่ถูกกล่าวหา สามารถเสนอขอพระราชทานได้ แต่หากได้กระทำความผิดแต่มีเหตุให้ได้รับการยกโทษ ไม่ถือว่าเป็นผู้ที่รับราชการมาด้วยความเรียบร้อย

4) กรณีผลการสอบสวนทางวินัยสิ้นสุดแล้วปรากฏว่าไม่มีความผิด หากไม่มีมลทินมัวหมองในกรณีถูกสอบสวน สามารถเสนอขอพระราชทานได้

5) กรณีข้าราชการไม่ได้รับการเลื่อนเงินเดือน ต้องพิจารณาว่าเกิดจากพฤติกรรมที่ไม่เหมาะสมในการปฏิบัติราชการหรือไม่ เช่น มาสายเกินกำหนด

6) หากต้องคำพิพากษาว่ากระทำผิดอาญาโดยเจตนา ถือว่าขาดคุณสมบัติในการเสนอขอพระราชทาน รวมถึงกรณีกระทำโดยประมาท หรือความผิดลหุโทษ และเข้าข่ายว่ามิได้เป็นการรับราชการมาด้วยความเรียบร้อย

7) กรณีข้าราชการถูกร้องเรียน ซึ่งไม่เกี่ยวหรือสืบเนื่องจากการปฏิบัติราชการ หากส่วนราชการพิจารณาแล้วเห็นว่าเป็นผู้ที่รับราชการ มาด้วยความเรียบร้อยก็สามารถเสนอขอพระราชทานได้

8) กรณีถูกกล่าวหาหรืออยู่ระหว่างดำเนินคดี หากข้อเท็จจริงยังไม่เป็นที่ยุติว่าเป็นผู้ที่กระทำความผิดหรือไม่ ให้ส่วนราชการต้นสังกัด ชะลอการเสนอขอพระราชทานไว้ก่อน หากต่อมามีคำสั่งเด็ดขาดไม่ฟ้องคดี หรือเมื่อคดีถึงที่สุดแล้วปรากฏว่าไม่เป็นผู้กระทำความผิด สามารถเสนอขอพระราชทานได้

 ให้ตรวจสอบประวัติการรับราชการของข้าราชการฯ ที่สมควรได้รับการพิจารณาเสนอขอพระราชทานเหรียญจักรพรรดิมาลา ประจำปี ๒๕๖6 โดยนับระยะเวลารับราชการไม่น้อยกว่า 25 ปี คือ นับตั้งแต่วันบรรจุรับราชการจนถึงวันที่ 27 กรกฎาคม 2566

**\*\*\*\*\*\*\*\*\*\*\*\*\*\*\***